**Budapest Főváros VII. kerület Erzsébetváros Önkormányzata Képviselő-testületének 38/2020. (IX.24.) önkormányzati rendelete Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésében megállapított feladatkörében eljárva az alábbi Szervezeti- és Működési Szabályzatot alkotja meg:

1. **Fejezet**

**Általános rendelkezések**

1. **Az önkormányzat megnevezése, működési területe**
2. § Az Önkormányzat hivatalos megnevezése: Budapest Főváros VII. Kerület Erzsébetváros Önkormányzata (a továbbiakban: Önkormányzat)

2.§ Az Önkormányzat székhelye: 1073 Budapest VII. kerület, Erzsébet krt. 6.

3.§ Az Önkormányzat Képviselő-testületének hivatalos megnevezése: Budapest Főváros VII. Kerület Erzsébetváros Önkormányzatának Képviselő-testülete (a továbbiakban: Képviselő-testület)

1. A Képviselő-testület tagjainak névsorát jelen rendelet 1. számú függeléke tartalmazza.

4.§ A Képviselő-testület által létrehozott hivatal megnevezése:

Budapest Főváros VII. Kerület Erzsébetvárosi Polgármesteri Hivatal (a továbbiakban: Polgármesteri Hivatal). A Polgármesteri Hivatal székhelye megegyezik az Önkormányzat székhelyével.

5.§ (1) Az Önkormányzat működési területe: Budapest Főváros VII. kerület közigazgatási területe.

6.§ (1) Az önkormányzati feladatok ellátását a képviselő-testület és szervei biztosítják.

(2)A Képviselő-testület szervei a polgármester, a képviselő-testület bizottságai, a Polgármesteri Hivatal és a jegyző.

1. **Az Önkormányzat honlapja, és hivatalos kiadványa**

7.§ (1) Az Önkormányzat hivatalos honlapjának címe: [www.erzsebetvaros.hu](http://www.erzsebetvaros.hu)

(2) Az Önkormányzat hivatalos lapja az **Erzsébetváros Újság**, amely tekintetében az alapítói jogokat Budapest Főváros VII. kerület Erzsébetváros Önkormányzata gyakorolja, a kiadói feladatok ellátásáról külön megállapodásban dönthet.

1. **Az Önkormányzat jelképei**

8.§ (1) Az Önkormányzat hivatalos jelképei a kerületi zászló, címer külső dísszel vagy anélkül, amelyek leírásáról és használatuk rendjéről önkormányzati rendelet rendelkezik.

(2) Az Önkormányzat hivatalos pecsétje kör alakú, melynek közepén Magyarország címere található, és a köríven Budapest Főváros VII. kerület Erzsébetváros Önkormányzata felirat olvasható.

(3) Az önkormányzati helyi kitüntetések és elismerő címek adományozásáról önkormányzati rendelet rendelkezik.

**II. Fejezet**

**Az Önkormányzat feladat- és hatáskörei**

1. **A feladat- és hatáskör ellátása**

9.§ (1) Az Önkormányzat a Magyarország helyi önkormányzatairól szóló 2011. évi CLXXXIX. törvényben (a továbbiakban Mötv.) és egyéb jogszabályban meghatározott kötelezően előírt, és az általa önként vállalt feladat- és hatásköröket

1. a Képviselő-testület és szervei útján
2. az Önkormányzat költségvetési szervei útján
3. az Önkormányzat által alapított gazdasági társaságok útján
4. természetes személy, jogi személy, jogi személyiséggel nem rendelkező szervezet (a továbbiakban: szervezet) útján, a szervezet és a Képviselő-testület, vagy annak valamely szerve között létrejött szerződés alapján látja el az Mötv. 41 – 42. §-ban meghatározottak szerint.

(2) Az Önkormányzat önként vállalt feladatokat láthat el. Az Önkormányzat önként vállalt feladatot az Mötv. 10.§ (2) bekezdésében és a 12.§ (1) bekezdésében foglalt esetben vállalhat.

(3) A Képviselő-testület a feladat- és hatásköreit a jelen rendelet 6.§ (2) bekezdésében meghatározott szerveire ruházhatja át.

(4) A Képviselő-testület által átruházott feladat- és hatásköreit jelen rendelet 1. számú melléklete tartalmazza.

**III. Fejezet**

**A Képviselő-testület működése**

1. **A Képviselő-testület**

10.§ A Képviselő-testület tagjainak száma 15 fő. A Képviselő-testület tagjai a közvetlenül megválasztott polgármester, 10 fő egyéni választókerületben, és 4 fő kompenzációs listán mandátumot szerzett képviselő.

**6. A képviselő jogai és kötelességei**

11.§ (1) A Képviselő-testület rendes ülésén a képviselő a polgármesterhez, az alpolgármesterekhez, a kabinetvezetőkhöz, a jegyzőhöz, a bizottsági elnökökhöz és a tanácsnokokhoz önkormányzati ügyben interpellációt intézhet.

(2) Az interpellációt elektronikus úton kell benyújtani az ülést megelőzően legalább három nappal a polgármesterhez.

(3) Az interpellációnak tartalmaznia kell:

a) az interpelláló nevét,

b) az interpelláció címzettjét,

c) az interpelláció tárgyát.

(4)Az interpelláló interpellációja tartalmát a Képviselő-testület ülésén legfeljebb két percben, szóban ismertetheti. Az elmondott interpelláció nem tartalmazhat olyan új tényt, amelyet az interpelláció írott szövege nem tartalmazott. Ettől eltérni csak az interpellált egyetértésével lehet.

(5)Az interpelláció címzettje az ülésen szóban, három percben, vagy az ülést követő 15 napon belül írásban köteles érdemi választ adni. Az írásos választ elektronikus úton kell a képviselő részére eljuttatni.

(6)Írásban adott választ a következő képviselő-testületi ülés napirendjére kell tűzni. Az interpelláció címzettjének írásos válaszát ismertetni kell a Képviselő-testülettel.

(7) A válaszadást követően az interpelláló nyilatkozik arról, hogy a kapott választ elfogadja-e.

(8) Ha az interpellációra adott választ a képviselő nem fogadja el, a Képviselő-testület dönt annak elfogadásáról. Ha a választ a Képviselő-testület sem fogadja el, az ügy további vizsgálat és javaslattétel céljára a Képviselő-testület által kijelölt bizottság elé utalandó. A bizottság állásfoglalását határozati javaslatával a következő ülésen terjeszti elő, amelyről a Képviselő-testület vita nélkül határoz.

(9) Amennyiben az interpelláló az ülésen nem jelenik meg, úgy az interpellációt elnapoltnak kell tekinteni. Az interpelláló két egymást követő képviselő-testületi ülésről való távolmaradása után az interpelláció nem tűzhető napirendre.

(10) A képviselő a polgármesterhez, az alpolgármesterekhez, a kabinetvezetőkhöz, a bizottsági elnökökhöz és a jegyzőhöz a Képviselő-testület, valamint a Polgármesteri Hivatal hatáskörébe tartozó bármely közérdekű ügyben kérdést intézhet, amelyre az ülésen szóban, vagy legkésőbb 15 napon belül írásban kell érdemi választ adni. A képviselői kérdést elektronikus úton kell benyújtani az ülést megelőzően legalább három nappal a polgármesterhez. Az írásos választ elektronikus úton kell a képviselő részére eljuttatni.

(11) A képviselő a kérdése tartalmát a Képviselő-testület ülésén legfeljebb két percben ismertetheti, a válaszadásra rendelkezésre álló idő két perc.

(12) A kérdésre adott válasz elfogadásáról vita nem nyitható, döntéshozatal nem történik.

12.§ (1) A képviselő megválasztásának időpontjától megbízatása megszűnéséig tiszteletdíjra és természetbeni juttatásra jogosult, amelyet önkormányzati rendelet szabályoz.

(2) Ha a képviselő egy adott hónapban tartott összes képviselő-testületi és bizottsági ülés több, mint a felén indoklás és bejelentés nélkül nem vett részt, a Képviselő-testület a tiszteletdíját legfeljebb 12 hónapra 25%-kal csökkentheti.

(3) A bizottsági ülések közül csak azokat kell figyelembe venni, amely bizottságnak az érintett képviselő a tagja.

13.§ A képviselő az Mötv. 32.§-ában foglaltakon túlmenően köteles

a) aktívan és felkészülten részt venni a Képviselő-testület és a bizottságok munkájában és a tudomására jutott minősített adatot, szolgálati és hivatali titkot megőrizni.

b) Rendszeres kapcsolatot tartani a választóival, a lakosság önszerveződő közösségeivel, a társadalmi szervezetekkel.

c) Az ülés megkezdése előtt írásban, vagy szóban, a polgármesternek vagy a bizottság elnökének előzetesen bejelenteni és indokolni a Képviselő-testület vagy a bizottság üléséről való távolmaradását.

d) A képviselő az Mötv. 39.§-ában meghatározottak szerint köteles vagyonnyilatkozatot tenni. A vagyon-nyilatkozattételi eljárás további szabályait a 2. számú melléklet tartalmazza.

1. **A képviselőcsoport**

14.§ (1) A mandátumot szerzett képviselők tevékenységük összehangolására képviselőcsoportot (frakciót) hozhatnak létre.

(2) Képviselőcsoportot legalább két képviselő alakíthat.

(3) Egy képviselő csak egy képviselőcsoportnak lehet tagja.

(4) A képviselőcsoport megalakulását írásban kell bejelenteni a polgármesternél. A bejelentés tartalmazza:

a) a képviselőcsoport elnevezését,

b) a képviselőcsoport vezetőjének nevét,

c) a tagok névsorát és aláírását.

(5) A képviselőcsoport csak a bejelentés után gyakorolhatja a képviselőcsoportra vonatkozó jelen rendeletben biztosított jogokat.

(6) A képviselőcsoport a működési rendjét maga alakítja ki, vezetőjét a tagjai közül maga választja meg.

(7) A képviselőcsoport megalakulásáról a polgármester a következő ülésen tájékoztatja a Képviselő-testületet.

(8) A képviselőcsoportból bármely képviselő kiléphet.

(9) A képviselőcsoportot elhagyó képviselők 30 nap elteltével új képviselőcsoportot alakíthatnak.

(10) A képviselőcsoportot elhagyó képviselő(k) másik képviselőcsoport tagjai lehetnek a képviselői csoportból való kilépés Képviselő-testület előtti bejelentését követően. A képviselői csoportba történő csatlakozását a képviselőnek írásban kell bejelentenie a polgármesternek, amelynek tartalmaznia kell:

a) a képviselőcsoport elnevezését,

b) a képviselő csoport vezetőjének befogadó nyilatkozatát,

c) a képviselőcsoport tagjainak új névsorát.

(11) A képviselő-csoportok megnevezését és névsorát jelen rendelet 2. számú függeléke tartalmazza.

15.§ (1) A képviselőcsoport megszűnik, ha tagjainak száma 2 fő alá csökken. Ha a képviselőcsoport megszűnik, a függetlenné váló képviselő jelezheti belépési szándékát bármely, már megalakult képviselőcsoportba.

(2) A képviselőcsoport megszűnését, az esetleges változásokat a képviselőcsoport vezetője a polgármesternek írásban, a Képviselő-testületnek szóban – a napirend elfogadása előtt – jelenti be.

16.§ A Képviselőcsoportok munkájának megkönnyítése és hatékonyabbá tétele érdekében a Polgármesteri Hivatal épületében önálló irodahasználatra jogosultak. Az iroda személyi és tárgyi feltételeiről a jegyző gondoskodik.

1. **A Képviselő-testület ülései**

17.§ A Képviselő-testület alakuló, ünnepi és rendes ülést tart, és rendkívüli ülést tarthat.

**Alakuló ülés**

18.§ (1) A Képviselő-testület alakuló ülésén az Mötv. 43.§-ban foglaltakon túlmenően:

a) a Képviselő-testület első napirendi pontként meghallgatja a Helyi Választási Bizottság tájékoztatóját a polgármester és a képviselők választásának eredményéről és a választás fontosabb eseményeiről,

b) a polgármester és a képviselők esküt tesznek.

(2) Az alakuló ülés meghívóját az ülés napját megelőző 3 nappal kell kézbesíteni.

**Ünnepi ülés**

19.§ (1) A Képviselő-testület ünnepi üléseit a Képviselő-testület munkatervében kell meghatározni.

(2) A Képviselő-testület ünnepi ülésén előterjesztés nem tárgyalható, kérdés és interpelláció nem nyújtható be, napirend utáni felszólalás nem tehető.

(3) A Képviselő-testület ünnepi ülésének összehívására a rendkívüli ülés összehívására vonatkozó szabályokat kell alkalmazni.

**A Képviselő-testület rendes ülése**

20.§ (1) A Képviselő-testület rendes üléseit az adott hónap 3. szerdai munkanapján tartja.

(2) A Képviselő-testület évenként saját munkaterve alapján két rendes ülésszakot tart. Az első ülésszak minden év január 15-től június 30-ig, a második ülésszak pedig augusztus 21-től december 20-ig tart.

21.§ (1) A Képviselő-testület - a naptári évtől eltérő - éves munkaterv szerint dolgozik.

(2) Az éves munkatervet a polgármester minden év február 28. napjáig köteles beterjeszteni. Az éves munkaterv március 16-tól a következő év március 15-ig szól.

(3) A munkatervnek tartalmaznia kell:

a) a jogszabály által kötelezően előírt napirendeket,

b) a képviselő-testületi ülések várható ütemezését, a napirendek címét, az előkészítésért felelős nevét, az előterjesztő nevét,

c) a közmeghallgatás időpontját,

d) az érintett napirendhez tanácskozási joggal meghívandók körét,

e)[[1]](#footnote-1) a Képviselő-testület ünnepi üléseit, azok témáját és időpontját.

(4) A munkaterv összeállításához a polgármester javaslatot kérhet:

a) a képviselőktől,

b) a bizottságoktól, tanácsnokoktól,

c) az alpolgármesterektől,

d) a jegyzőtől,

e) a nemzetiségi önkormányzatok elnökeitől,

f) a Budapest Főváros Kormányhivatala vezetőjétől,

g) a főpolgármestertől,

h) a területileg határos kerületek polgármestereitől,

i) az Önkormányzat intézményeitől,

j) a kabinetvezetőktől.

(5) A mindenkor érvényes elfogadott munkatervet a 3. sz. függelék tartalmazza.

**A Képviselő-testület rendkívüli ülése**

22.§ (1) A polgármester szükség esetén rendkívüli ülést hívhat össze.

(2) A polgármester köteles rendkívüli ülést összehívni az Mötv. 44.§-ban foglalt esetekben, az ott meghatározott időn belül, vagy ha azt jogszabály kötelezően előírja.

(3) Az Mötv. 44.§-ban meghatározott indítványt írásban, a szükséges aláírásokkal ellátva a polgármesternél kell előterjeszteni. Az indítványhoz mellékelni kell a javasolt napirendi pont(ok) előterjesztésé(ei)t, amelyeknek meg kell felelniük a jelen rendeletben támasztott, követelményeknek. Az ülés összehívásáról szóló indítvánnyal egyidejűleg a javasolt napirendi pontok előterjesztéseit is meg kell küldeni elektronikus úton a polgármester részére.

(4) Rendkívüli ülésen interpelláció, képviselői kérdés nem tehető fel, kivéve

a) jelen rendelet 11.§ (6) bekezdésében foglalt esetet, vagy

b) ha három egymást követő hónapon belül rendes ülés összeívására nem kerül sor.

(5) Rendkívüli ülés kitűzhető a rendes ülés napjára, attól eltérő időpontra, vagy a rendes ülésszakon kívüli időpontra is.

**A képviselő-testület üléseinek nyilvánossága**

23.§ (1) A Képviselő-testület nyilvános és zárt ülést tart.

(2) A Képviselő-testület üléseinek nyilvánosságára az Mötv. 46.§-ában foglaltak az irányadók.

(3) A Képviselő-testület nyilvános ülésein megjelenő polgárok (továbbiakban: hallgatóság) a részükre kijelölt helyen foglalhatnak helyet.

(4) A hallgatóság az ülés menetét nem zavarhatja, és csak abban az esetben szólalhat fel, ha erre az ülés vezetője engedélyt ad. A tanácskozás rendjének megzavarása esetén a polgármester rendreutasíthatja a rendzavarót, ismétlődő rendzavarás esetén pedig az érintettet a terem elhagyására kötelezheti.

(5) A lakosság a Képviselő-testület üléséről – a zárt ülés kivételével - az ülések élő közvetítése útján is tájékozódhat.

(6) A zárt ülésen az Mötv. 46.§ (3) bekezdésében felsorolt személyek és az ülést segítő köztisztviselők vehetnek részt.

(7) Az Mötv. 46.§ (2) bekezdés c) pontja eseteiben tartható zárt ülés megtartását indítványozhatják:

a) a polgármester, az alpolgármesterek,

b) bármely képviselő,

c) a jegyző.

**9. Az előterjesztések**

24.§ (1) Előterjesztésnek minősül – a (4) bekezdésben felsoroltak által benyújtott – a Képviselő-testületnek tárgyalásra javasolt, írásban benyújtott rendelet- vagy határozat tervezet, beszámoló és tájékoztató.

(2) A képviselő-testületi előterjesztéseket elektronikus formában kell benyújtani a polgármesterhez. A (4) bekezdés f-h) pontjában meghatározott előterjesztésre jogosultak esetén az írásban benyújtott előterjesztés elektronikus feldolgozását a jegyző látja el.

(3) A Képviselő-testület tagjai az adott rendes ülésre az ülés munkaterv szerinti időpontját megelőző 8. napig nyújthatnak be előterjesztést.

(4) Előterjesztést tehetnek:

a) a polgármester; az alpolgármesterek,

b) a képviselő,

c) a képviselőcsoport,

d) a jegyző,

e) a Képviselő-testület bizottságai, tanácsnokai,

f) a nemzetiségi önkormányzatok a jogaik gyakorlása körében,

g) Budapest Főváros Kormányhivatala vezetője,

h) mindazon személyek és szervek, akik vagy amelyek részére a jogszabály jogot biztosít,

i) az önkormányzati tulajdonú gazdasági társaságok vezetői és az önkormányzati tulajdonú gazdasági társaságok tulajdonában lévő gazdasági társaságok vezetői (alapítói döntésekre vonatkozó előterjesztések kivételével)

j) a kabinetvezetők

(5) Az előterjesztésnek tartalmaznia kell:

1. a tárgyat és a pontos tényállást,
2. az ügyben hozott esetleges korábbi döntéseket,
3. a döntési lehetőségeket,
4. a meghozandó döntés indokait,
5. az előterjesztés készítésében résztvevők megnevezését és javaslataikat,
6. a hatáskörrel rendelkező bizottság véleményét,
7. a könyvvizsgáló írásos véleményét a hatáskörébe tartozó ügyekben.

(6) A tájékoztató kivételével az előterjesztésnek tartalmaznia kell továbbá:

1. a határozati javaslatot alternatívák feltüntetésével,
2. a végrehajtásért felelős megnevezését,
3. a végrehajtási határidőt.

(7) A beszámolónál az előterjesztés:

1. tartalmazza a beszámoló részt, amelyet a Képviselő-testület „elfogad” vagy „nem fogad el”
2. tartalmazhat javaslati részt, amely esetén a határozati javaslat a beszámoló részre támaszkodva, de külön indoklással és külön határozati javaslattal készül.

(8) Az előterjesztésnek alkalmasnak kell lennie a tárgykör valósághű bemutatására, megfelelő következtetések levonására és a legcélszerűbb döntések meghozatalára.

Az előterjesztésnek formailag és tartalmilag, szakmai és jogi szempontból megalapozottnak kell lennie.

(9) A Képviselő-testület ülésén önálló napirendként döntést igénylő kérdésben csak olyan előterjesztés tárgyalható, amely megfelel az előterjesztésekkel szemben támasztott követelményeknek.

(10) A Képviselő-testület napirendjére olyan előterjesztés vehető fel, amelynek tartalmát a jegyző törvényességi szempontból megvizsgálta.

**10. Beszámoló, tájékoztató**

25.§ (1) Képviselő-testület ülésén a polgármester, az alpolgármesterek, kabinetvezetők jogszabályban meghatározott személyek évente legalább egyszer, igény esetén többször is, a bizottsági elnökök évente egyszer beszámolnak az általuk végzett tevékenységről, a szakterületüket érintő fontosabb eseményekről.

(2) A beszámoló elfogadásáról a Képviselő-testület dönt. Amennyiben a Képviselő-testület a beszámolót nem fogadja el, úgy azt – ha jogszabály másképpen nem rendelkezik – a Képviselő-testület soron következő ülésére ismételten be kell terjeszteni.

(3) Jogszabályban vagy az Önkormányzat rendeleteiben meghatározott személyek, szervek az abban foglaltak szerint tájékoztatják a Képviselő-testületet. A tájékoztatásról döntés nem születik.

**11. A Képviselő-testület ülésének összehívása**

26.§ (1) A Képviselő-testület ülését az Mötv. 45. §-a szerinti személy hívja össze. Az ülés összehívása a meghívónak elektronikus úton történő megküldésével történik. Az ülést – számítástechnikai üzemzavar esetén – az írásbeli, nyomtatott meghívó kézbesítésével kell összehívni.

(2) A Képviselő-testület ülését a polgármesteri és az alpolgármesteri tisztség egyidejű betöltetlensége, tartós akadályoztatásuk esetén a Pénzügyi és Kerületfejlesztési Bizottság elnöke hívja össze.

(3) Ahol a Képviselő-testület összehívásával és vezetésével kapcsolatos rendelkezéseiben jelen rendelet polgármestert említ, azon a jelen rendelet 26.§ (1) és (2) bekezdésben leírt esetben az ott meghatározott személyt kell érteni.

(4)[[2]](#footnote-2) A Képviselő-testület rendes ülésére szóló meghívót a napirendek anyagaival együtt – elektronikus úton – a jelen rendeletben meghatározott személyek részére legkésőbb az ülés napját megelőző 5. munkanap 16 órájáig meg kell küldeni.

(5)[[3]](#footnote-3) A rendkívüli ülésre szóló meghívót a napirendek anyagaival együtt legalább az ülés napját megelőző 3. munkanap 16 órájáig – elektronikus úton – az érintettek részére meg kell küldeni.

(7) A Képviselő-testület ülésére szóló meghívót - a képviselőknek történő kézbesítést követően - haladéktalanul, a nyílt ülésen tárgyalandó napirendek anyagait másnap 12 óráig a kerület hivatalos honlapján meg kell jelentetni. A meghívót a kézbesítés napján a Polgármesteri Hivatal hirdetőtábláján is ki kell függeszteni.

27.§ (1) A Képviselő-testület ülésére szóló meghívónak tartalmaznia kell:

a) az ülés minősítését (alakuló ülés, ünnepi ülés, rendes ülés, rendkívüli ülés),

b) az ülés helyét, napját, kezdési időpontját,

c) a javasolt napirendi pontokat,

d) a napirendek tárgyának és előterjesztőjének megjelölését,

e) javasolt napirend nyilvánosságát,

f) az ülést összehívó aláírását, bélyegző lenyomatát és dátumot (a papíralapú meghívó esetében).

(2) A meghívóhoz mellékelni kell az előterjesztéseket, és a javasolt napirendi pontokhoz kapcsolódó - a kézbesítés időpontjáig beérkezett - véleményeket, állásfoglalásokat.

(3) A Képviselő-testület ülésére meg kell hívni:

a) a települési képviselőket,

b) a nemzetiségi önkormányzatok elnökeit,

c) a jegyzőt és aljegyzőt,

d) azon személyeket és szervezeteket, akik, illetve amelyek részére a Képviselő-testület jelen rendeletben tanácskozási jogot biztosít,

e) akiknek a jelenlétét jogszabály kötelezővé teszi, illetve akiknek a meghívását a polgármester az egyes napirendi pontok tárgyalásánál indokoltnak tartja,

f) az országgyűlési képviselőt.

(4) Az egyes napirendekhez meghívottak részére csak azokat az előterjesztéseket kell megküldeni, amelyikhez meghívásuk kapcsolódik.

(5) A Képviselő-testület zárt ülésén tárgyalandó előterjesztéseket kizárólag azok számára lehet megküldeni, akik a zárt ülésen részt vehetnek.

28.§ (1) A Képviselő-testületi ülés meghívója megküldését követően a polgármester frakcióvezetői ülést hív össze melynek állandó tagjai a polgármester, az alpolgármesterek, a kabinetvezetők, a frakcióvezetők és a frakcióhoz nem tartozó képviselők.

(2) A frakcióvezetői ülésre a polgármester bárkit meghívhat, akit a megtárgyalandó ügyek témája miatt indokoltnak tart.

(3) A frakcióvezetői ülés összehívását bármely állandó tagja kezdeményezheti a polgármesternél.

**12. A képviselő-testületi ülés vezetése**

29.§ (1) A Képviselő-testület ülését a Polgármester vezeti. A polgármester akadályoztatása esetén az ülést a Polgármester általános helyettesítésére kijelölt alpolgármester, további akadályoztatás esetén az egyéb feladatra kijelölt alpolgármester vezeti. A polgármester munkáját a jegyző segíti.

(2) A polgármester megnyitja a Képviselő-testület ülését. A jelenléti ív alapján megállapítja a jelenlévő képviselők számát, az ülés határozatképességét, ismerteti a távollétüket bejelentőket. A határozatképességre vonatkozóan az Mötv. 47.§-ban foglaltakat kell alkalmazni.

(3) Ha az ülés megnyitását követően a polgármester megállapítja az ülés határozatképtelenségét, akkor 15 perces szünetet rendel el a határozatképesség helyreállítása érdekében. Amennyiben ez az idő eredménytelenül telik el, az ülést a polgármester berekeszti és változatlan napirendi pontokkal 8 napon belüli időpontra az ülést újra összehívja.

(4) Ha az ülés ideje alatt a polgármester a Képviselő-testület határozatképtelenségét állapítja meg, a jelen rendelet (3) bekezdésében foglaltak szerint jár el azzal az eltéréssel, hogy csak a fennmaradó napirendi pontokkal hívja össze az új ülést.

(5) A jelen rendelet (3) és (4) bekezdés szerint ismételten összehívott Képviselő-testületi ülésre csak a meghívót kell kézbesíteni.

30.§ (1) A Polgármester a meghívó megküldésével a Képviselő-testület ülésén tárgyalandó napirendek sorrendjére, az Mötv. 46.§ (2) bekezdés c) pontjában meghatározott esetekben a zárt ülés tartására, - a jelen rendelet (2) bekezdésében meghatározottak betartásával – tesz javaslatot.

(2) A Képviselő-testületi ülés tárgyalási sorrendje:

a) az ülés napirendjének elfogadása,

b) előterjesztés,

c) interpelláció,

d) képviselői kérdés,

e) napirend utáni felszólalás.

**13. Sürgősségi indítvány**

31.§ (1) A meghívó kiküldése után, a meghívóban nem szereplő, új napirendi pont felvételére sürgősségi indítvány előterjesztésével van lehetőség.

(2) Sürgősségi indítvány előterjesztésére a polgármester jogosult, kizárólag az önkormányzat működésével kapcsolatos halaszthatatlan kérdésben. A sürgősségi indítványt írásba kell foglalni, a sürgősség okát az indítványban érdemben alá kell támasztani.

(3) A sürgősségi indítványt a módosító indítvány benyújtására nyitva álló határidő letelte előtt legalább hat órával a képviselők elektronikus címére meg kell küldeni.

(4) A sürgősségi indítvány napirendre vételéről a napirend elfogadásával egyidejűleg kell dönteni.

A sürgősségi indítvány előzetes megtárgyalására bármely képviselőcsoport vezetője kérésére a polgármester minimum 10 perc szünetet rendel el.

(5) A sürgősségi indítványt a meghívóban szereplő nyílt ülés meghívó szerinti napirendi pontjai után, a zárt ülésen tárgyalandó napirendet a zárt ülés meghívó szerinti napirendi pontjai után kell tárgyalni.

**14. Módosító indítvány**

32.§ (1)[[4]](#footnote-4) A kiküldött napirendi tervezethez, a határozati javaslatot vagy rendelet-tervezetet tartalmazó előterjesztéshez mindazok, akiknek a jelen rendelet 24.§ (5) bekezdése előterjesztési jogot biztosít, előterjesztésenként egy módosító indítványt tehetnek.

(2)[[5]](#footnote-5) A módosító indítvány írásban és elektronikus úton a polgármesterhez nyújtható be, legkésőbb az ülésnek a meghívóban megjelölt kezdési időpontja előtt 24 órával. A jelen rendelet 24. § (5) bekezdésének f)-h) pontjaiban foglaltak által benyújtott módosító indítvány elektronikus feldolgozását a jegyző látja el. A benyújtott módosító indítványokat az ülés kezdete előtt 23 órával fel kell tölteni az ELO-ra, a kerület hivatalos honlapjára. Hétfői testületi ülés esetén a módosító indítványokat legkésőbb az ülés előtt 1 órával fel kell tölteni az említett felületekre.

(3) Az előterjesztő legkésőbb a módosítással érintett napirend tárgyalásakor nyilatkozik arról, hogy mely módosító indítványokat fogadja el.

**15. A napirend vitája**

33.§ (1) A polgármester a napirendi pont tárgyalásakor:

a) szót ad a napirendi pont előterjesztőjének szóbeli kiegészítésre,

b) ismerteti az előterjesztést megtárgyaló bizottság álláspontját,

c) igény esetén szót ad a bizottsági kisebbségi vélemény előadójának,

d) megnyitja a napirend vitáját,

e) a bejelentkezés sorrendjében ad szót,

f) lezárja a vitát, ha a napirendi ponthoz nincs további hozzászóló, vagy ha a Képviselő-testület a vita lezárásáról döntött,

g) ismét szót ad a napirendi pont előterjesztőjének, hogy válaszoljon a vitában felmerült kérdésekre, és az előzetesen beadott indítványokra.

(2) A polgármester a napirendi pontok tárgyalásakor szükség esetén szünetet rendelhet el. Az elrendeléssel egyidejűleg meghatározza a szünet időtartamát.

(3) A polgármester köteles szünetet elrendelni, ha a Képviselő-testület vita nélkül hozott határozatával így dönt. Ebben az esetben a szünet időtartama 10 perc.

(4) A polgármester – ülésenként és frakciónként egy alkalommal – szünetet köteles elrendelni amennyiben valamely frakció kéri.

34.§ (1) A napirendi pontok vitájában egy képviselő legfeljebb kétszer szólhat hozzá a napirendet érintő témában. Az első képviselői hozzászólás időtartama legfeljebb két perc, a második hozzászólás időtartama legfeljebb egy perc. Ha a képviselői hozzászólás nem a napirend témáját érinti, a Polgármester szabályos felszólalásra kéri fel a képviselőt vagy a képviselőtől megvonja a szót.

(2) A vita bármely képviselő ügyrendi javaslatára a Képviselő-testület egyszerű többséggel meghozott döntésével lezárható. A vita lezárásával a bejelentkezett képviselők hozzászólási jogukat elvesztik. A vita ily módon történő lezárását követően valamennyi képviselőcsoport egy-egy képviselője, két-két percben ismertetheti álláspontját.

(3) A polgármester és a jegyző a vitában soron kívül, több alkalommal is felszólalhat. Ha a polgármester egyidejűleg ülésvezető és előterjesztő, akkor a vitában a képviselőkre vonatkozó szabály szerint szólalhat fel.

(4) A Képviselő-testület ülésén – a jegyző kivételével – állandó tanácskozási joggal résztvevők hozzászólásának időtartama két perc.

(5) Azon személyek vagy szervezetek esetében, akiknek, amelyeknek a Képviselő-testület az adott napirend tárgyalásakor biztosít hozzászólási jogot, az erről szóló döntésével egy időben határozza meg a hozzászólás időtartamát. A hozzászólási jogot gyakorló személy vagy szervezet hozzászólását a képviselők első körös hozzászólása után mondhatja el.

(6) A napirendi pontok vitájában a kabinetvezető egyszer szólhat hozzá a napirendet érintő témában. A hozzászólás időtartama legfeljebb két perc. Ha a kabinetvezetői hozzászólás nem a napirend témáját érinti, a polgármester a szabályos felszólalásra kéri fel a kabinetvezetőt vagy a kabinetvezetőtől megvonja a szót.

35.§ (1) Az ülés folyamán bármelyik képviselő ügyrendi javaslatot terjeszthet elő legfeljebb egy percben. Ügyrendi javaslat felett a Képviselő-testület azonnal, vita nélkül, egyszerű többséggel dönt.

(2) Ügyrendi javaslat:

a) napirend nyilvánossága,

b) az ülés felfüggesztése, elnapolása, meghosszabbítása, szünet elrendelése,

c) bizottsági kisebbségi vélemény ismertetése,

d) a vita, illetve az általános vita lezárása,

e) a Szervezeti- és Működési Szabályzat, vagy más jogszabály előírásainak megsértése,

f) az előterjesztés visszavonása,

g) hozzászólási jog megadása,

h) a szavazás menete,

i) a szavazás módjára vonatkozó javaslat és

j) személyes érintettség címén tehető.

(3) A szavazási szakaszban csak a szavazás menetét érintően lehet ügyrendi javaslatot tenni.

(4) Az ügyrendi felszólalást a javaslat előterjesztésével kell kezdeni, ezt követően lehet indokolni.

(5) Amennyiben a polgármester megállapítja, hogy a felszólalás a fentieknek nem felel meg, szabályos felszólalásra felkéri a képviselőt, vagy a képviselőtől megvonja a szót. Ez esetben vitának helye nincs.

(6) Amennyiben a polgármester megállapítja, hogy a hozzászólás nem személyes érintettség címén történt, a képviselőtől megvonja a szót.

**16. Döntéshozatali eljárás, a szavazás módja**

36.§ (1) A Képviselő-testület a döntéseit az Mötv. 48.§-ban meghatározott szavazással hozza meg.

(2) Az előterjesztés vitájának lezárását követően a polgármester szavazásra bocsátja a módosító indítványokat, valamint az előterjesztésben szereplő határozati javaslatokat vagy rendelet-tervezetet. Ha az előterjesztés több, egymástól független részből és határozati javaslatból áll, akkor az előterjesztő kérésére a szavazás történhet az egyes részekre vonatkozó módosító javaslatokról külön-külön is.

(3) A (2) bekezdésben foglalt kérését az előterjesztő ügyrendi indítványként jelezheti a polgármesternek a szavazás megkezdése előtt.

(4) A polgármester a módosító indítványokat az alábbi sorrendben teszi fel szavazásra:

a) az előterjesztő által elfogadott módosító indítványokat, együttesen,

b) az előterjesztő által el nem fogadott módosító indítványokat külön-külön, amennyiben nem állnak ellentétben a már elfogadott módosító indítványokkal.

(5) Az előterjesztő által el nem fogadott módosító indítvány benyújtója – a módosító indítványáról való szavazást megelőzően – egy percben szóbeli kiegészítést tehet, amelyre az előterjesztő szintén egy percben válaszolhat.

(6) A polgármester a módosító indítványokkal korrigált határozati javaslatot vagy rendelet-tervezetet teszi fel szavazásra.

(7) A polgármester megállapítja a szavazás eredményét.

(8) Minősített szavazattöbbség szükséges az Mötv. 50. §-ban foglaltakon túl:

a) az Mötv. 23. § (7) bekezdésében foglalt esetben,

b) az Mötv. 49. § (1) bekezdésében meghatározott döntésből kizárás esetében,

c) az Mötv. 55. § (1) bekezdésében foglalt esetben,

c) az Mötv. 68. § (1) bekezdésében foglalt esetben,

d) az Mötv. 70. § (1) bekezdésében foglalt esetben,

e) az Mötv. 74. § (1) bekezdésében foglalt esetben,

f) az Mötv. 76. § d) pontja esetében*,*

g) az Mötv. 80. § (1) bekezdésében foglalt esetben,

h) az Mötv. 88-89. §-ban foglalt esetekben,

i) a jelen rendelet 12.§ (2) bekezdésében foglalt esetben,

j) a jelen rendelet 39.§ (3) bekezdésében foglalt esetben,

k) a jelen rendelet 40.§ (2) bekezdésében foglalt esetben,

l) a jelen rendelet 49.§ (1) bekezdés a) és b) pontjaiban foglalt esetekben,

m) a jelen rendelet 57.§ (1) bekezdésében foglalt esetben,

n) az önkormányzat tulajdonába kerülő, vagy az önkormányzat tulajdonában lévő vagyonelemek korlátozottan forgalomképessé vagy forgalomképtelenné minősítése,

o) a korlátozottan forgalomképes vagy forgalomképtelen vagyonelemek forgalomképessé minősítése.

37.§ (1) A nyílt szavazás személyesen, szavazógéppel történik.

(2) Az ülésteremben jelenlévő képviselőnek a szavazógépet be kell kapcsolnia, és az ülés alatt folyamatosan bekapcsolva kell tartania mindaddig, amíg jelen van, kifejezve ezzel, hogy részt kívánnak venni a testület munkájában.

(3) Ha a képviselő az üléstermet elhagyja, a szavazógépet ki kell kapcsolnia.

(4) A szavazógép meghibásodása esetén a szavazás kézfelemeléssel történik. Ez esetben a jegyzőkönyvben külön név szerint kell rögzíteni az igen-nem-tartózkodás szavazatokat.

(5) Amennyiben a képviselő jelzi, hogy a szavazás során a szavazógép nem működött megfelelően, ezért szavazatát nem tudta leadni, vagy a szavazógép más, a szándékától eltérő szavazatot jelez, a szavazást meg kell ismételtetni.

(6) A szavazatok összeszámlálása után a polgármester megállapítja a javaslat mellett szavazók, majd az ellene szavazók, végül a szavazástól tartózkodók számát.

38.§ (1) A képviselő-testületi ülésen bármely képviselő javasolhatja név szerinti szavazás elrendelését, melyről a Képviselő-testület egyszerű szavazattöbbséggel dönt.

(2) Név szerinti szavazást kell elrendelni az önkormányzati képviselők egynegyedének javaslatára, és az Mötv. 55. § (1) bekezdésében meghatározott esetben.

(3) A név szerinti szavazás lebonyolításáról a jegyző gondoskodik.

(4) A név szerinti szavazás esetén a képviselők névsorát ábécé sorrendben kell felolvasni. A képviselő "igen", "nem", "tartózkodom" nyilatkozattal szavaz. A jegyző a szavazást a névsoron feltünteti, a szavazatokat összeszámolja és a szavazás eredményét - a névsorral együtt - átadja a polgármesternek. A szavazás eredményét a polgármester hirdeti ki. A szavazási névsort a jegyzőkönyvhöz csatolni kell.

(5) Nem lehet név szerinti szavazást tartani, ha a jogszabály titkos szavazást ír elő, valamint ha a Képviselő-testület előzőleg döntött a titkos szavazás alkalmazásáról.

39.§ (1) Az Mötv. 48. § (4) bekezdésében meghatározott titkos szavazás elrendeléséről bármely képviselő indítványára a Képviselő-testület dönt.

(2) Titkos szavazást kell tartani az Mötv. 74. § (1) bekezdésébenés a 76. § d) pontjában meghatározott esetekben.

(3) A titkos szavazás lebonyolítására a Képviselő-testület tagjaiból 3 fős (egy elnök és két bizottsági tag) szavazatszámláló bizottságot hoz létre. A bizottság tagjaira és elnökére a Polgármester tesz javaslatot.

(4) A titkos szavazás szavazólappal történik. A szavazás lebonyolításának technikai feltételeit a jegyző biztosítja.

(5) A szavazatszámláló bizottság a szavazatok összeszámlálása után megállapítja az érvényes és érvénytelen szavazatok számát, a szavazás eredményét és a szavazásról külön jegyzőkönyvet készít.

40.§ (1) A döntéshozatalból egyszerű szótöbbséggel hozott határozattal kizárható, akit vagy akinek a közeli hozzátartozóját az ügy személyesen érinti.

(2) Ha a képviselő az (1) bekezdésében foglalt bejelentési kötelezettségét megszegi, a Képviselő-testület két havi tiszteletdíját megvonhatja.

**17. Napirend utáni felszólalás**

41.§ (1) Napirend utáni felszólalásra az ülés vezetőjénél bármely képviselő jelentkezhet az ülés megkezdését közvetlenül megelőzően. A napirend utáni felszólalás szövegét írásban kell az ülés vezetőjének átadni, a felszólalásban attól eltérni nem lehet.

(2) A napirend utáni felszólalás frakciócsoportonként öt perc, frakcióhoz nemtartozó képviselő esetén két perc**.** A felszólalásban foglaltakról vita nem nyitható, döntéshozatal nem történik.

**18. Az ülés rendjének fenntartása**

42.§ (1) A képviselő-testületi ülésen étkezni, mobiltelefont használni tilos.

(2) A képviselő-testületi ülés rendjének és méltóságának fenntartása érdekében a polgármester a következő intézkedéseket teheti meg:

a) figyelmezteti azt a hozzászólót, aki eltért a tárgytól, vagy a tanácskozáshoz nem illő, sértő kifejezéseket használ, vagy a Képviselő-testület tagjához méltatlan magatartást tanúsít,

b) rendreutasíthatja azt a személyt, aki a tanácskozás rendjét megzavarja,

c) súlyosabb esetben a Képviselő-testület a képviselő-testület tagjaiból választott etikai ideiglenes bizottságot hoz létre az ügy kivizsgálására. Az etikai bizottságba valamennyi képviselőcsoport egy főt delegálhat. Az ügy kivizsgálásáról szóló bizottsági jelentést a Képviselő-testület a soron következő ülésén tárgyalja.

(3) A nyilvános ülésen megjelent állampolgárok a számukra kijelölt helyen tartózkodhatnak.

(4) Tartós rendzavarás, állandó hangoskodás vagy a tanácskozást lehetetlenné tevő egyéb körülmény esetén a levezető elnök az ülést felfüggesztheti, a még meg nem tárgyalt napirendi pontokat a soron következő ülésre elnapolja, vagy rendkívüli ülést hív össze.

(5) A levezető elnöknek a rendfenntartás érdekében tett intézkedései ellen felszólalni, azokat visszautasítani nem lehet.

**19. Önkormányzati rendeletalkotás**

43. § (1) A Képviselő-testület az Alaptörvény 32. cikk (1) bekezdés a) pontjában és (2) bekezdésében valamint az Mötv. 25. §-ában foglaltak figyelembevételével önkormányzati rendeletet alkot.

(2) Önkormányzati rendeletalkotást kezdeményezhet:

1. a polgármester,
2. a jegyző,
3. a települési képviselő,
4. a képviselőtestület-bizottsága,

(3) A Jegyző az önkormányzati rendelet szakmai előkészítése során:

1. meghatározza a rendelet-tervezet szakmai tartalmát,
2. kijelöli az előkészítésben közreműködők körét,
3. megszervezi, elvégzi a kodifikációs munkát,
4. gondoskodik a rendelet-tervezet bizottsági véleményeztetéséről és észrevételek feldolgozásáról,
5. érvényesíti az elvi célkitűzéseket, biztosítja a vitás kérdéseknek megfelelő szintű eldöntését,
6. biztosítja az érintett társszervekkel való koordinációt,
7. megszervezi az előkészítéssel kapcsolatos adminisztrációs munkát,
8. részt vesz a rendelet-tervezet Képviselő-testület előtti megvitatásában.
9. A tervezet előkészítéséhez a Képviselő-testület – szükség esetén – más szakértőket is felkérhet, illetve előkészítő csoportot hozhat létre.
10. A rendelet-tervezeteket annak tárgya szerinti feladatkörre hatáskörrel rendelkező bizottság tárgyalja, véleményezi.
11. Az önkormányzati rendelet előkészítésének speciális szabályait a polgármester és a jegyző együttes intézkedésben szabályozzák.
12. A társadalmi egyeztetés keretében a képviselő-testületi ülésen tárgyalandó rendelet-tervezetekhez a kerület lakói – a rendelet-tervezet honlapon való megjelenésétől a képviselő-testületi ülés napját megelőző nap 24. órájáig – elektronikusan véleményt nyújthatnak be. A véleményeket a [jegyzoi@erzsebetvaros.hu](mailto:jegyzoi@erzsebetvaros.hu) e-mail címére kell beküldeni.

(8) A polgármester a beérkezett véleményeket összefoglalva, a rendelet-tervezet tárgyalásakor ismerteti a Képviselő-testülettel.

(9) A polgármester, a jegyző tájékoztatja a testületet az előkészítés során felvett, de a tervezetben nem szereplő javaslatokról is. A szavazás előtt a tervezet törvényességéről a jegyző nyilatkozik.

(10) Az önkormányzati rendelet megjelölésére a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III.13.) IM rendelet szabályait valamint a polgármester és a jegyző együttes intézkedésbe foglalt rendelkezéseit kell alkalmazni.

(11) A Képviselő-testülete által megalkotott rendeletet a polgármester és a jegyző írja alá.

A kihirdetésről a jegyző gondoskodik*.* Az Mötv. 51. §-a értelmében az önkormányzati rendeletet a kihirdetését követően meg kell küldeni a helyi önkormányzat törvényességi felügyeletét ellátó Budapest Főváros Kormányhivatalának, és a Budapest Főváros Kormányhivatala továbbítja azt a helyi önkormányzatok törvényességi felügyeletéért felelős miniszternek. Ha az önkormányzati rendelet kihirdetett szövege eltér az önkormányzati rendelet aláírt szövegétől, a polgármester vagy a jegyző kezdeményezi az eltérés helyesbítését. Az önkormányzati rendelet a hatálybalépését megelőzően, de legkésőbb a kihirdetést követő hatodik munkanapon helyesbíthető. Az eltérés megállapítása esetén a helyesbítés megjelentetéséről a jegyző az önkormányzati rendelet kihirdetésével azonos módon gondoskodik.

Az önkormányzati rendelet hitelesítésére az Mötv. 51. § (1) bekezdésébe foglalt rendelkezés az irányadó.

(12) A rendelet utólagos hatásvizsgálata során a rendelet hatálybalépését követően észlelt hiányosságokat, módosító, kiegészítő javaslatokat a jegyző összegyűjti, értékeli és szükség esetén a módosító javaslatot a Képviselő-testület elé terjeszti. A rendeletek hatályosulását a jegyző folyamatosan figyelemmel kíséri és – szükség szerint – gondoskodik a rendeletek módosításának, hatályon kívül helyezésének kezdeményezéséről, gondoskodik a függelékekben történt adatváltozások átvezetéséről.

**20. Önkormányzati határozatok**

44. § (1) Az Mötv. 1.§ 3. pontja alapján a Képviselő-testület határozata lehet egyedi és normatív határozat. Az egyedi határozatok a Képviselő-testület egy konkrét, egyedi ügyre vonatkozó döntései. A Képviselő-testület normatív határozatban szabályozhatja a saját és az általa irányított szervek tevékenységét, cselekvési programját valamint az általa irányított szervek szervezetét és működését.

(2) A határozatok megjelölésére a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről  szóló 5/2019. (III.13.) IM rendelet 15. §-ában foglaltakat kell alkalmazni. A határozatokról nyilvántartást kell vezetni, melyről a jegyző gondoskodik. A Képviselő-testület határozatainak végrehajtásával és nyilvántartásával kapcsolatos feladatokat a polgármester és a jegyző együttes intézkedésben szabályozzák.

(3) A Képviselő-testület számozott határozat nélkül, de jegyzőkönyvi rögzítéssel dönt:

1. a napirend elfogadásában,
2. az ügyrendi kérdésekben,
3. a képviselői kérdésekre, interpellációkra adott válaszok esetén,
4. név szerinti szavazás elrendelése esetén.

**21. Az önkormányzati rendeletek és a normatív határozatok kihirdetése**

45. § (1) Az önkormányzati rendeleteket és normatív határozatokat a Polgármesteri Hivatal hirdetőtábláján való kifüggesztéssel kell kihirdetni.  A rendelet és a normatív határozat elfogadásáról a lakosságot az Önkormányzat hivatalos internetes honlapján azok megjelentetésével tájékoztatni kell.

(2) Hatályos rendeleteket és határozatokat a lakosság számára a Polgármesteri Hivatalban hozzáférhetővé kell tenni.

(3) Az (1) bekezdésben foglaltakról a jegyző gondoskodik.

**22. A képviselő-testületi ülés jegyzőkönyve**

46. § (1) A jegyzőkönyvet az Mötv. 52. §-a szerint kell elkészíteni, azzal az eltéréssel, hogy a hozzászólók hozzászólásait szó szerint kell rögzíteni. A jegyzőkönyv az Mötv. 52. §-ban foglaltakon túl tartalmazza:

1. nyilvános vagy zárt ülés rögzítését,

b) az igazoltan vagy igazolatlanul távolmaradt képviselők nevét, a távollét okát, Képviselő-testület számszerűen megállapított határozatképességét,

c) az ülésen tanácskozási joggal résztvevők nevét,

d) napirendi pontonként az előterjesztők nevét, szóbeli előterjesztése esetén annak rövid tartalmát,

e) a jegyzőkönyvvezető nevét,

f) a döntéshozatal módját,

g) az ülésvezető intézkedéseit,

h) bejelentéseket, interpellációkat, képviselői kérdéseket,

i) az interpellációra és a kérdésre utólag adott választ,

j) a név szerinti szavazásról készült névsort,

k) a titkos szavazásról készült jegyzőkönyvet,

l) a módosító javaslatokat,

m) a Képviselő-testület ülésén történt fontosabb eseményeket,

n) a képviselő kérésére - az Mötv. 32. § (2) bekezdés c) pontja szerint - véleményének, hozzászólásának rögzítését,

o) a polgármester és a jegyző aláírását, dátumot, pecsétet.

(2) A jegyzőkönyv mellékletei:

1. a meghívó,
2. az előterjesztések
3. a rendeletek, a határozattervezetek egy-egy példánya,
4. a jelenléti ív,
5. a képviselő kérésére az írásban benyújtott hozzászólás (Mötv. 32. § (2) bekezdés c) pont)
6. A jegyzőkönyv közokirat, amelynek elkészítéséről a jegyző gondoskodik.
7. Az Mötv. 52. § (2) bekezdése szerint a képviselő-testület ülésének a jegyzőkönyvét a polgármester és a jegyző írja alá. A jegyzőkönyvet az ülést követő tizenöt napon belül a jegyző köteles megküldeni a helyi önkormányzat törvényességi felügyeletét ellátó Budapest Főváros Kormányhivatala vezetőjének.
8. A jegyzőkönyv alapján kivonatolt jegyzőkönyvet kell készíteni, melynek elkészítéséért a jegyző felelős.

(6) A kivonatolt jegyzőkönyv tartalmazza az ülés helyét, idejét, és a meghozott rendeleteket, valamint határozatokat.

(7) A kivonatolt jegyzőkönyvet a testületi üléstől számított négy munkanapon belül, a jegyzőkönyvet annak elkészültét követő 24 órán belül a honlapra fel kell tenni.

(8) A zárt ülésről külön jegyzőkönyvet kell készíteni. A közérdekű adat és közérdekből nyilvános adat megismerésének lehetőségét zárt ülés tartása esetén is biztosítani kell. A zárt ülésen hozott képviselő-testületi döntés is nyilvános.

(9) A jegyzőkönyvet – a zárt ülés jegyzőkönyvének kivételével – a lakosság számára a Polgármesteri Hivatalban hozzáférhetővé kell tenni. A jegyzőkönyvről, illetve annak részeiről az állampolgárok – térítési díj ellenében – másolatot kérhetnek.

(10) A Képviselő-testület ülésén hangfelvétel készül.

(11) A Képviselő-testület nyílt üléséről kép- és hangfelvétel készül, melyet az ülést követő egy napon belül a honlapra fel kell tölteni letölthető formában.

**23. Helyi népszavazás, közmeghallgatás, lakossági fórum**

47. §(1) Helyi népszavazást kezdeményezhet a Budapest Főváros VII. Kerületben lakcímmel és a helyi önkormányzati képviselők és polgármesterek választásán választójoggal rendelkező választópolgárok legalább 15 %-a.

(2) Az Mötv. 54. §-ában foglaltak alapján a Képviselő-testület évente egy közmeghallgatást tart, ezen felül félévente további egy közmeghallgatást tarthat, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek.

(3) A közmeghallgatást a Képviselő-testület döntése alapján a polgármester – a közmeghallgatás tervezett időpontját megelőzően legalább 10 nappal – hívja össze. A polgármester meghatározhatja a közmeghallgatás vezető témáját.

(4) A lakosság részére biztosítani kell, hogy közérdekű kérdéseiket, javaslataikat a közmeghallgatás előtt írásban vagy telefonon eljuttathassák a képviselő-testülethez. Az állampolgárok, illetve a helyben érdekelt szervezetek a téma rövid megjelölésével legkésőbb a közmeghallgatás időpontjáról szóló Képviselő-testületi döntésben meghatározott időpontig tehetnek fel közérdekű kérdést a jegyzoi@erzsebetvaros.hu e-mail címen, vagy félfogadási időben személyesen a Polgármesteri Hivatal Ügyfélszolgálati Irodáin. A közmeghallgatáson a polgármester beszámolóján és a lakosság által benyújtott helyi közügyeket érintő kérdéseken és javaslatokon kívül egyéb napirend nem tárgyalható.

(5) A közmeghallgatás kezdő időpontját kizárólag munkanapon, délután 17-18 óra közötti idősávban lehet meghirdetni. A közmeghallgatás az előzetesen megküldött kérdésekre adott válaszok és az azt követő közvetlen hozzászólások lezárásáig, de legfeljebb 20 óráig tart.

(6) A közmeghallgatást a polgármester nyitja meg. A jelenléti ív alapján megállapítja a jelenlévő képviselők számát, az ülés határozatképességét, ismerteti a távollétüket bejelentőket. A közmeghallgatás határozatképtelensége esetén lakossági fórummá alakul, melyre jelen rendelet lakossági fórumra vonatkozó rendelkezései alkalmazandók. A közmeghallgatás határozatképtelensége esetén a polgármester 15 napon belüli időpontra az ülést újra összehívja. Az ismételt közmeghallgatást a közmeghallgatás tervezett időpontját megelőzően legalább 3 nappal kell összehívni. Az ismételten összehívott közmeghallgatás esetében nem nyújtható be új kérdés a Képviselő-testület felé.

(7) A közmeghallgatásról – a közmeghallgatást követő 15 napon belül – jegyzőkönyvet kell készíteni, melynek elkészítéséért a jegyző a felelős.

48. § (1) Az állampolgárok tájékoztatását a Képviselő-testület döntéseiről, az előkészítés alatt álló fontosabb előterjesztésekről lakossági fórum megtartásával is biztosítani lehet.

(2) Lakossági fórumot lehet tartani tervek, a lakosságot közvetlenül érintő helyi adók bevezetése, a kerületben megvalósuló jelentős beruházások előkészítése ügyében, valamint a lakosság életkörülményeire jelentősen ható rendelet-tervezetek és döntések előkészítésekor.

(3) A lakossági fórumra meg kell hívni a választókerületben megválasztott képviselőt, valamint azt, akit a fórumot kezdeményező indokoltnak tart.

(4) A lakossági fórumot a polgármester hívja össze, a lebonyolításához szükséges feltételeket a Polgármesteri Hivatal biztosítja. A lakossági fórum online formában is tartható.

(5) A lakossági fórum időpontjáról és helyszínéről, valamint témájáról legalább 15 nappal korábban az önkormányzat honlapján, a Polgármesteri Hivatal hirdetőtábláján közleményt kell közzétenni.

(6) A lakossági fórumon elhangzott – a döntés-tervezeteket érintő – állásfoglalásokról, kisebbségi véleményekről tájékoztatni kell a Képviselő-testületet.

**IV. Fejezet**

**A Képviselő-testület Bizottsága, a tanácsnok**

**24. A Bizottság**

49. §(1) A képviselő-testület feladatai, döntései előkészítésére az Mötv. 57-58. §-ban meghatározottak szerint

a) állandó bizottságot, és

b) a Képviselő-testület feladatkörébe tartozó kiemelt jelentőségű feladattal kapcsolatos döntés előkészítésére, nagyobb jelentőségű feladat végrehajtásának megszervezésére, javaslattervezet kidolgozására, meghatározott kérdés megvizsgálására ideiglenes bizottságot

(a továbbiakban együtt: bizottság) hozhat létre.

(2)A bizottság hét tagból áll, amelyből négy tagot a képviselő-testület tagjaiból, három tagot pedig nem a képviselő-testület tagjaiból kell választani.

(3) A Képviselő-testület egyes hatásköreit önkormányzati rendeletben bizottságára átruházhatja. A bizottságok az átruházott hatáskörökben önállóan döntenek.

50. §(1) A Képviselő-testület állandó bizottságai:

a) Városüzemeltetési Bizottság

b) Pénzügyi és Kerületfejlesztési Bizottság

c) Művelődési, Kulturális és Szociális Bizottság

A bizottságok tagjainak névsorát jelen rendelet 4. függeléke tartalmazza.

(2) A vagyonnyilatkozat tételre kötelezettek vagyonnyilatkozataival kapcsolatos feladatokat az Mötv. 39.§ (3) bekezdése szerint, valamint az összeférhetetlenség megállapítására vonatkozó kezdeményezés vizsgálatát, és az Mötv. 37.§ (1) bekezdésében foglalt lemondó nyilatkozat befogadását a Városüzemeltetési Bizottság végzi. A képviselői vagyonnyilatkozatokat az önkormányzat hivatalos honlapján közzé kell tenni.

(3) Az Mötv. 120. §-ban meghatározott feladatokat a Pénzügyi és Kerületfejlesztési Bizottság látja el.

(4) A polgármester külföldi kiküldetését a Pénzügyi és Kerületfejlesztési Bizottság engedélyezi. Rendkívüli esetben – ha nincs mód a Bizottság összehívására – ezt utólag is jóváhagyhatja.

(5) A nemzeti köznevelésről szóló 2011. évi CXC. törvény 83.§ (1) bekezdésében meghatározott feladatot a Művelődési, Kulturális és Szociális Bizottság látja el.

51. §(1) Az Mötv. 59. §-a szerinti feladatokon túl a bizottság feladata:

a) javaslatot tesz – saját szakterülete vonatkozásában – a költségvetési koncepció és az önkormányzat éves költségvetése összeállításához és figyelemmel kíséri azok végrehajtását,

b) véleményezi a bizottság feladatkörét érintő előterjesztéseket.

c) közreműködik a feladatkörébe tartozó önkormányzati rendeletek és határozatok előkészítésében. Az egyes bizottságok feladatkörébe tartozó rendelet-tervezeteket az érintett bizottság köteles véleményezni.

(2) A bizottság önálló kapcsolatot létesíthet és tarthat fenn más önkormányzatok bizottságaival és egyéb szakterületéhez tartozó intézményekkel, szervezetekkel.

52. §(1) Az Mötv. 60. §-ban foglaltak betartásával a   bizottság ülését a bizottság elnöke hívja össze és vezeti.

(2) A bizottsági ülést az elnöki tisztség betöltetlensége, vagy az elnök tartós akadályoztatása esetén az általa kijelölt képviselő bizottsági tag hívja össze. Mindkét személy tartós akadályoztatása esetén a bizottsági ülést a polgármester hívja össze.

(3) Az Mötv. 61. § (1) bekezdésében foglaltakon túl a bizottsági ülést az ott meghatározott határidőn belül össze kell hívni, és az indítványukban foglaltakat meg kell tárgyalni:

a) a Képviselő-testület határozatára,

b) a bizottsági tagok egyharmadának indítványára,

c) más bizottság határozatában foglalt indítványra,

d) és a területet felügyelő tanácsnok indítványára.

53. §(1) A bizottság valamennyi tagja (képviselők, nem képviselők) szavazati joggal vesz részt a bizottság munkájában.

(2) A bizottság döntéshozatalából való kizárás feltételeire és szabályaira az Mötv. 60.§ rendelkezései az irányadók.

(3) A bizottság elnöke vagy tagja az Mötv. 49.§ (1) bekezdésében foglaltak fennállása esetén, vagy ha egyéb okból nem képes az adott ügyben elfogulatlan, döntést hozni, adott ügyben bejelentheti elfogultságát. Kizárásáról a bizottság határoz. A kizárt képviselő az adott ügy döntéshozatalában nem vehet részt, de a határozatképesség szempontjából jelenlévőnek kell tekinteni.

54. §(1) A Bizottság ünnepi ülést nem tart.

(2) A Bizottság az alakuló, vagy azt követő ülésén megalkotja ügyrendjét, és az elnök kijelöli azt a személyt, aki tartós akadályoztatása esetén az elnöki teendőket ellátja.

(3) A bizottság üléseire tanácskozási joggal meg kell hívni a polgármestert, az alpolgármestereket, a kabinetvezetőket, a jegyzőt, az érintett tanácsnokot, valamint érintettség esetén a nemzetiségi önkormányzatok elnökeit.

(4)[[6]](#footnote-6) A bizottság ülésére szóló meghívót a napirendek anyagaival együtt úgy kell megküldeni, hogy azt a bizottság tagjai rendes és rendkívüli ülés esetén az ülés előtt legalább 3 munkanappal megkapják.

(5) A bizottság ülésére szóló meghívót a nyílt ülés napirendjének anyagaival együtt, a bizottsági tagoknak történő kézbesítést követően az Önkormányzat hivatalos honlapjára fel kell tenni.

(6) Előterjesztést, és módosító indítványt írásban a bizottság elnökénél kell beterjeszteni. Módosító indítvány az ülés megkezdése előtti munkanap 12 óráig nyújtható be.

(7) Bizottsági ülésen az elnök évente többször is beszámolhat, vagy tájékoztatást adhat a bizottságot érintő fontosabb eseményekről.

(8) Bizottsági ülésre interpelláció nem nyújtható be.

(9) A bizottsági döntéseit nyílt szavazással hozza.

(10)  Az állandó bizottságok az ügyrendjükben meghatározott időpontban, és szükség szerint üléseznek. A bizottság ügyrendjét maga készíti és fogadja el. Felhatalmazást kap a bizottság, hogy az e rendeletben foglaltak betartása mellett, ügyrendjében szabályozza különösen:

a) a rendes ülésének napját,

b) a bizottság határozatképtelensége esetén a várakozási időt, és ha az eredménytelenül eltelik az ismételt ülés összehívásának módját,

c) azok körét, akik előterjesztést, és módosító indítványt tehetnek,

d) a napirend tárgyalásának, a napirend vitájának menetét, különösen a hozzászólások idejét, számát,

e) az ügyrendi hozzászólások képviselői kérdések, és a napirend utáni felszólalások szabályait,

f) a szavazás menetét.

(11) A bizottsági ülésen kép- és hangfelvétel nem készül.

55. §(1) A bizottság egyes napirendjeit más bizottsággal együttes ülésen is megtárgyalhatja.

(2) Az együttes bizottsági ülés döntéshozatalát, határozatképességét bizottságonként külön kell vizsgálni.

(3) Az együttes bizottsági ülés vezetésében és jegyzőkönyv-vezetésében a bizottságok elnökei állapodnak meg.

(4) Az együttes bizottsági ülésről egy jegyzőkönyv készül, melyet a bizottságok elnökei írnak alá.

56. §(1) A Képviselő-testület az általa meghatározott célfeladatok elvégzésére ideiglenes bizottságokat hozhat létre. Az ideiglenes bizottságokra a rendes bizottságra vonatkozó szabályok az irányadóak. Az ideiglenes bizottság a rábízott feladat elvégzéséről a képviselő-testületnek beszámol. A bizottság részletes feladatait a Képviselő-testület határozza meg.

(2) Az ideiglenes bizottságra önkormányzati hatáskör nem ruházható át.

(3) Az ideiglenes bizottságban végzett munkáért külön díjazás nem jár.

**25. Tanácsnok**

57. §(1) A Képviselő-testület az Mötv. 34. §-ban kapott felhatalmazás alapján alább felsorolt tanácsnokokat választhatja meg:

a) Társasházi tanácsnok,

b) Városgazdálkodási tanácsnok,

c) Ifjúság-, és szociálpolitikáért felelős tanácsnok.

(2) A tanácsnok tevékenységéről évente egyszer beszámol a Képviselő-testületnek.

(3) A tanácsnok feladatkörében

a) gyakorolja a 23.§ (3) bekezdés e) pontban meghatározott képviselő-testület felé az előterjesztés-benyújtási jogát,

b) véleményezi a szakterületét érintő rendelettervezeteket,

c) véleményt nyújthat be más személy által benyújtott egyéb előterjesztéshez kapcsolódóan.

(4) A tanácsnokok tiszteletdíját az önkormányzati képviselők tiszteletdíjáról és költségtérítéséről szóló önkormányzati rendelet tartalmazza.

(5) A tanácsnokok nevét e rendelet 5. függeléke tartalmazza.

**V. Fejezet**

**A polgármester, az alpolgármester, a jegyző és a Polgármesteri Hivatal**

**26. Polgármester, alpolgármester**

58. §(1) A polgármester a Képviselő-testület elnöke, megbízatását főállásban látja el. A képviselő-testület az Mötv. 71.§ (2) bekezdésében foglaltak szerint az önkormányzati képviselők tiszteletdíjáról és költségtérítéséről szóló önkormányzati rendeletben állapítja meg a polgármester illetményét, gyakorolja felette a munkáltatói jogokat.

(2) A polgármester feladatai az Mötv. 67.§ (1) bekezdésében foglaltakon túl:

a) biztosítja a Képviselő-testület demokratikus, széles nyilvánosság melletti működését,

b) segíti a képviselők munkáját,

c) feladategyeztető megbeszélést tart a bizottságok elnökei részére,

d) ellátja a bizottságok rendszeres tájékoztatását,

e) szervezi a kerületfejlesztés, valamint a közszolgáltatás körébe tartozó feladatok ellátását.

(3) A polgármester havonta fogadóórát tart.

(4) A Képviselő-testület által a polgármesterre átruházott, az önkormányzat költségvetési bevételeinek és kiadásainak módosítása és a kiadási előirányzatok közötti átcsoportosítási jogosultság részletes szabályait a mindenkori éves költségvetési rendelet tartalmazza.

(5) A polgármester tisztségének megszűnése esetén a tisztség megszűnését követő nyolc munkanapon belül írásba foglaltan átadja munkakörét az új polgármesternek, ennek hiányában az általános helyettesítést ellátó alpolgármesternek.

(6) A polgármester a Képviselő-testület két ülése közötti időszakban, az Mötv. 42. §-ában foglalt ügyek kivételével, dönthet az Mötv. 68.§ (3) bekezdése szerint- a Képviselő-testület hatáskörébe tartozó – halaszthatatlan ügyekben, mely ügyekben a döntések késedelmessége vagy elmulasztása hátrányos következményekkel járna az Önkormányzat számára.

(7)[[7]](#footnote-7) A polgármester a Képviselő-testület soron következő ülésén beszámol a két ülés között, a (6) bekezdésben foglaltak szerint meghozott döntésekről. Amennyiben a két ülés között nem hozott a (6) bekezdésben foglaltak szerint döntést, akkor napirend utáni felszólalásban erről a polgármester szóban nyilatkozik.

(8) A polgármester dönt a külföldiek részéről történő ingatlanszerzéssel kapcsolatban felmerülő önkormányzati érdeksérelem tárgyában.

59. §(1)A Képviselő-testület az Mötv. 74. § (1) bekezdésben foglalt szabályok szerint saját tagjai közül legfeljebb négy fő alpolgármestert választhat. Az alpolgármesterek tisztségüket főállású jogviszonyban látják el.

(2) Az alpolgármester a polgármester irányításával látja el a feladatait.

(3) Az alpolgármesterek minden hónapban fogadóórát tartanak.

**27. Jegyző, Polgármesteri Hivatal**

60. §(1) A jegyzőt a Mötv. 82.§ (1) bekezdésben meghatározottak szerintpályázat alapján a polgármester nevezi ki határozatlan időre.

(2) A jegyző a polgármester irányításával, a Képviselő-testület döntései szerint vezeti a Polgármesteri Hivatalt.

(3) A jegyző az Mötv.-ben és egyéb jogszabályokban foglaltakon túl:

1. gondoskodik a Képviselő-testület, valamint a bizottságok elé kerülő előterjesztések elkészítéséről,
2. felügyel a Hivatal tevékenységének törvényességére,
3. ellátja az önkormányzat által alapított és fenntartott költségvetési szervek pénzügyi-gazdasági ellenőrzését,
4. köteles biztosítani a belső ellenőrzés feladatellátásának függetlenségét és szabályos működtetését,
5. rendszeresen ügyfélfogadást tart,
6. döntésre előkészíti a polgármester hatáskörébe tartozó államigazgatási ügyeket,
7. ellátja a törvényben vagy kormányrendeletben előírt államigazgatási feladatot, hatósági jogkört,
8. ellátja a közigazgatási tevékenység korszerűsítésével és fejlesztésével összefüggő feladatokat.

(4) Amennyiben a jegyző a Képviselő-testület vagy a bizottságok döntésénél, működésénél jogszabálysértést észlel, azt az ülésen szóban, vagy az ülések közötti időszakban a polgármesternek írásban jelzi. A jegyző jogszabálysértésre vonatkozó jelzését az Mötv. 52.§ k) pontja szerint az ülésről szóló jegyzőkönyv tartalmazza.

61. § (1)A Polgármester a jegyző helyettesítésére és munkájának segítésére az Mötv. 82. § (1) bekezdése szerint aljegyzőt nevez ki, aki a jegyző jogkörét annak távollétében gyakorolja, akadályoztatása esetén helyettesíti.

(2) Az aljegyző a jegyző utasításai alapján látja el feladatát.

(3) A jegyző és az aljegyző együttes akadályoztatása esetén a jegyzői feladatokat a polgármester által megbízott, a jegyzői munkakör szerinti képesítési előírásának megfelelő végzettségű, a hivatal foglalkoztatotti állományában lévő köztisztviselő látja el az Mötv. 82. § (3) bekezdése szerint.

**VI. Fejezet**

**28. Nemzetiségi Önkormányzatok**

62. §(1) Az Önkormányzat és a helyi nemzetiségi önkormányzatok együttműködési megállapodásban rögzítik az együttműködésre vonatkozó szabályokat és eljárási rendet, a munkamegosztás és a felelősség rendszerét, a helyiséghasználatra-, a további feltételek biztosítására és a feladatok ellátására vonatkozó szabályokat.

(2) Az együttműködési megállapodás tartalmazza a költségvetési koncepció készítésére, a költségvetés elkészítésének, jóváhagyásának, módosításának eljárási rendjére, a költségvetési gazdálkodás bonyolítási rendjére, a beszámoló (zárszámadás) elkészítésének és jóváhagyásának eljárási rendjére, a vagyontárgyak kezelésének rendjére, a számviteli, pénzügyi és információ szolgáltatási tevékenység rendjére, a belső ellenőrzés rendjére, a helyi nemzetiségi önkormányzat működési feltételeinek részletszabályozására, és az adatszolgáltatási feladatok teljesítésével kapcsolatos előírásokra vonatkozó előírásokat.

**Záró rendelkezések**

63. §(1) Jelen rendelet 2020. október 1. napján lép hatályba.

(2) Jelen rendelet hatálybalépésével egyidejűleg hatályát veszti a Budapest Főváros VII. Kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 48/2012. (XI. 17.) önkormányzati rendelete.

**Dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2020. szeptember 24. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

Adott tárgykört a Képviselő-testület Szervezeti és Működési Szabályzatáról szóló 48/2012. (XI. 17.) önkormányzati rendelet (a továbbiakban: SZMSZ) szabályozta. Ezen rendelet óta - többek között - a 2014. évi általános önkormányzati választások napjától (2014. október 12.) a helyi önkormányzatokról szóló 1990. évi LXV. törvény hatályát vesztette, valamint Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) rendelkezése is módosultak. Az SZMSZ szinte valamennyi rendelkezése - megalkotása óta eltelt időszakban - módosult.

Az Mötv. 43. § (3) bekezdése alapján a képviselő-testület az alakuló vagy az azt követő ülésen – az Mötv. szabályai szerint – megalkotja vagy felülvizsgálja szervezeti és működési szabályzatáról szóló rendeletét.

Figyelemmel az Mötv. rendelkezésére, a megváltozott jogszabályi környezetre, a rendelet átláthatósága érdekében szükségessé vált az SZMSZ hatályon kívül helyezése, egyúttal új szabályozás megalkotása.

Az új rendelet az Alaptörvény 32. cikk (3) bekezdése, a jogalkotásról szóló 2010. évi CXXX. törvény, a jogszabályszerkesztésről szóló 61/2009. (XII.14.) IRM rendelet valamint a Belügyminisztérium által 2019. év második felében kiadott részletes módszertani útmutató rendelkezéseinek figyelembevételével került szabályozásra.

**Részletes indokolás**

**1-6. §**

Budapest Főváros VII. kerület Erzsébetváros Önkormányzatának hivatalos megnevezését, székhelyét, működési területét, feladatellátását; az Önkormányzat Képviselő-testületének valamint a Képviselő-testület által létrehozott hivatal megnevezését, a Képviselő-testület szerveinek felsorolását tartalmazza.

**7-8. §**

Budapest Főváros VII. kerület Erzsébetváros Önkormányzat hivatalos honlapjáról, lapjáról, jelképeiről valamint pecsétjéről rendelkezik.

**9. §**

Az Önkormányzat Mötv.-ben és egyéb jogszabályban kötelezően előírt, az általa önként vállalt feladat- és hatáskörök ellátását valamint a feladat- és hatáskör átruházás lehetőségét szabályozza.

**10-16. §**

A Képviselő-testület tagjainak számát, a képviselők jogait, kötelességeit; az interpelláció benyújtásának módját, tartalmát, címzettjét; a képviselőcsoport alakításának módját, a frakcióból való kilépés valamint a képviselőcsoport megszűnésének szabályait ismerteti.

**17-23. §**

A Képviselő-testület alakuló, ünnepi, rendes, rendkívüli ülésének részletszabályairól, az ülések nyilvánosságáról rendelkezik.

**24. §**

Az előterjesztés meghatározását, benyújtásának módját, határidejét, tartalmát valamint azon személyek körét határozza meg, akik előterjesztést tehetnek.

**25. §**

A beszámoló, tájékoztató nyújtására jogosult és köteles személyeket valamint a beszámoló, tájékoztató gyakoriságát, a beszámoló elfogadásának módját szabályozza.

**26-28. §**

A Képviselő-testület ülésének összehívására jogosult személyekről, az ülések összehívásának módjáról, a Képviselő-testület ülésére szóló meghívó megküldésének részletszabályairól, tartalmáról, mellékletéről; a Képviselő-testület ülésére meghívott személyek köréről; a frakcióvezetői ülésről rendelkezik.

**29-30. §**

A Képviselő-testület ülése vezetésének, megnyitásának, az ülések tárgyalási sorrendjének szabályait tartalmazza.

**31-32. §**

A sürgősségi valamint a módosító indítvány benyújtásának módját, határidejét, elfogadásának szabályait valamint azon személyek körét határozza meg, akik ilyen indítvány tételére jogosultak.

**33-35. §**

A napirend vitájának részletszabályairól, a felszólalásról, a hozzászólásról, az ügyrendi javaslatról rendelkezik.

**36-40. §**

A döntéshozatali eljárás; a szavazógépi, nyílt szavazás, a kézfelemeléssel történő szavazás, a név szerinti szavazás szabályait; a minősített szavazattöbbséggel elfogadható előterjesztések körét ismerteti.

**41. §**

A napirendi felszólalásra jogosult személyeket, a felszólalás időtartamát, módját szabályozza.

**42. §**

Szabályozza a Képviselő-testület ülésén irányadó szabályokat, a Képviselő-testület ülése rendjének fenntartása érdekében a polgármester által megtehető intézkedéseket, az ülés felfüggesztését, elnapolását valamint a rendkívüli ülés összehívását.

**43-45. §**

A rendeletalkotást kezdeményezők köréről, a rendelettervezet előkészítésének szabályairól, a társadalmi egyeztetésről; a megalkotott rendelet aláírásáról, kihirdetéséről; utólagos hatásvizsgálatáról valamint az önkormányzati határozatokról rendelkezik.

**46. §**

A Képviselő-testület jegyzőkönyvének Mötv. 52. §-ban foglaltakon túli tartalmát, mellékleteit, a kivonatolt jegyzőkönyv szabályait, a zárt ülés jegyzőkönyvét; a nyílt ülésről készült kép-és hangfelvétel szabályait ismerteti.

**47-48. §**

A helyi népszavazás, közmeghallgatás valamint a lakossági fórum részletszabályait szabályozza.

**49-56. §**

A Képviselő-testület által létrehozható bizottságok típusairól, tagjairól, a Képviselő-testület állandó bizottságainak megnevezéséről, feladatainak ellátásáról, a bizottsági ülés részletszabályairól rendelkezik.

**57. §**

Ismerteti a tanácsnokok választását, feladatkörét, beszámolási kötelezettségét.

**58-61. §**

A polgármester jogállásáról, feladatairól, fogadó órájáról, tisztsége megszűnése esetéről; az alpolgármesterek választásáról, fogadó órájáról; a jegyző jogállásáról, feladatairól, helyettesítéséről rendelkezik.

**62. §**

Az Önkormányzat valamint a nemzetiségi önkormányzatok együttműködési megállapodásának tartalmi elemeit szabályozza.

**63. §**

Hatályba léptető rendelkezés.

Budapest Főváros VII. Kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 48/2012. (XI. 17.) önkormányzati rendelet hatályvesztésének megállapítása.

1. Módosította a 17/2021. (III.17.) ör. 1. §-a. Hatályos 2021. március 17-től. [↑](#footnote-ref-1)
2. Módosította a 43/2020. (X.12.) Ör. 1. §-a. Hatályos 2020. november 1-től. [↑](#footnote-ref-2)
3. Módosította a 43/2020. (X.12.) Ör. 2. §-a. Hatályos 2020. november 1-től. [↑](#footnote-ref-3)
4. Módosította a 43/2020. (X.12.) Ör. 3. §-a. Hatályos 2020. november 1-től. [↑](#footnote-ref-4)
5. Módosította a 43/2020. (X.12.) Ör. 3. §-a. Hatályos 2020. november 1-től. [↑](#footnote-ref-5)
6. Módosította a 43/2020. (X.12.) Ör. 4. §-a. Hatályos 2020. november 1-től. [↑](#footnote-ref-6)
7. Módosította a 17/2021. (III.17.) ör. 2. §-a. Hatályos 2021. március 17-től. [↑](#footnote-ref-7)